turjo4nis/wikipedia-bn-dump-20250701 huggingface dataset:
শেখর বসু

শেখর বসু  () (২০ সেপ্টেম্বর, ১৯৫২ - ২৪ সেপ্টেম্বর, ২০২০) ভারতের একজন প্রসিদ্ধ পরমাণু বিজ্ঞানী। ভারতের ভাবা পরমাণু গবেষণা কেন্দ্রের প্রাক্তন অধিকর্তা, পরমাণু শক্তি মন্ত্রকের সচিব ও দেশের পারমাণবিক শক্তি কমিশনের প্রাক্তন চেয়ারম্যান। পরমাণু শক্তিতে দেশকে স্বনির্ভর করার অন্যতম কারিগর ছিলেন তিনি।

জন্ম ও শিক্ষাজীবন

শেখর বসুর জন্ম ১৯৫২ খ্রিস্টাব্দের ২০ শে সেপ্টেম্বর ভারতের বিহার রাজ্যের মজঃফরপুরে। বিদ্যালয়ের পড়াশোনা কলকাতার বালিগঞ্জ গভর্নমেন্ট হাই স্কুলে। বিদ্যালয়ের পাঠ শেষে চলে যান মুম্বইতে। ১৯৭৪ খ্রিস্টাব্দে মেক্যানিক্যাল ইঞ্জিনিয়ারিং-এ স্নাতক হন মুম্বই বিশ্ববিদ্যালয় অধীনস্থ বীরমাতা জিজাবাই টেকনোলজিক্যাল ইনস্টিটিউট হতে।

কর্মজীবন

এর পরে তিনি যোগ দেন ভাবা অ্যাটমিক রিসার্চ সেন্টারের প্রশিক্ষণ স্কুলে। এক বৎসর পরে ১৯৭৫ খ্রিস্টাব্দে রিঅ্যাক্টর ইঞ্জিনিয়ারিং বিভাগে গবেষণায় যুক্ত হন। দেশের প্রথম পরমাণু শক্তিচালিত সাবমেরিন 'আইএনএস অরিহন্ত'-এর মূল স্থপতি তিনি। পরমাণু গবেষক হিসেবে তিনিই ওই সাবমেরিনের জটিল রিঅ্যাক্টরগুলি তৈরি করেছিলেন।এছাড়া শুধু গবেষণার কাজ নয়, তার মেধা ও পরিশ্রম তাঁকে পরবর্তীকালে ভাবা অ্যাটমিক রিসার্চ সেন্টারের অধিকর্তার পদে অধিষ্ঠিত করেছিল। কিন্তু তার দায়িত্ব ছিল আরও অনেক বড়। তাই পরমাণু শক্তি কমিশনের চেয়ারম্যান পদের দায়িত্ব পাওয়ার পরই ভাবা অ্যাটমিক রিসার্চ সেন্টারের অধিকর্তার পদ ছেড়ে দেন তিনি। এখানেই শেষ হয় না তার কর্মজীবন। জীবনের শেষ পর্যন্ত পরমাণু শক্তি নিয়ে গবেষণার কাজে নিজেকে নিয়োজিত রেখেছিলেন শেখর বাবু। দেশের পরমাণু শক্তিমন্ত্রকের সচিব পদও অলংকৃত করেছিলেন তিনি। এই পরমাণু শক্তি মন্ত্রকে থাকাকালীনই তিনি 'সার্ন'-এর প্রকল্পে ভারতের অংশগ্রহণের বিষয়টি নিয়ে আলোচনায় এবং মহাকর্ষীয় তরঙ্গ অনুসন্ধান সংক্রান্ত প্রকল্প 'লাইগো'-তেও গুরুত্বপূর্ণ ভূমিকা পালন করেন। পরে দেশে পরমাণু বর্জ্য নিষ্কাষণের নতুন পদ্ধতি উদ্ভাবন ও বিভিন্ন পরমাণু চুল্লি নির্মাণেও গুরুত্বপূর্ণ অবদান রেখে গেছেন তিনি।

সম্মাননা

কর্মক্ষেত্রে অসামান্য অবদান ও সাফল্যে তিনি ২০০২ খ্রিস্টাব্দে ইন্ডিয়ান নিউক্লিয়ার সোসাইটি পুরস্কার এবং ২০০৬ ও ২০০৭ খ্রিস্টাব্দে পর পর আণবিক শক্তি কমিশনের বিভাগীয় পুরস্কার লাভ করেন।
আর জীবনব্যাপী গবেষণার স্বীকৃতি স্বরূপ ২০১৪ খিস্টাব্দে ভারত সরকারের বেসামরিক সম্মান 'পদ্মশ্রী' লাভ করেন। এছাড়া তিনি ইন্ডিয়ান ন্যাশনাল একাডেমির ফেলো ছিলেন। কলকাতার যাদবপুর বিশ্ববিদ্যালয় তাঁকে সাম্মানিক ডি.লিট প্রদান করে ২০১৩ খ্রিস্টাব্দে।

জীবনাবসান

কিডনির সমস্যায় পরমাণু বিজ্ঞানী শেখর বসু  ভুগছিলেন এবং কিডনির সমস্যায় ভর্তিও হয়েছিলেন কলকাতার মেডিকা হাসপাতালে। পরে তার করোনা রিপোর্ট পজিটিভ আসে এবং শেষে কোভিড-১৯ এ আক্রান্ত হয়ে তিনি ৬৮ বৎসর বয়সে ২০২০ খ্রিস্টাব্দের ২৪ শে সেপ্টেম্বর বৃহস্পতিবার ভোরে পরলোক গমন করেন।

তথ্যসূত্র 

ভারতে কোভিড-১৯ বৈশ্বিক মহামারিতে মৃত্যু
১৯৫২-এ জন্ম
২০২০-এ মৃত্যু
কলকাতা জেলার ব্যক্তি
বাঙালি বিজ্ঞানী
ভারতীয় পরমাণু বিজ্ঞানী
২০শ শতাব্দীর ভারতীয় পদার্থবিদ
ভারতীয় নিউক্লীয় পদার্থবিজ্ঞানী
বিজ্ঞান ও প্রকৌশলে পদ্মশ্রী প্রাপক
কলকাতার বিজ্ঞানী
মুম্বই বিশ্ববিদ্যালয়ের প্রাক্তন শিক্ষার্থী
ভানুয়াতু ফুটবল ফেডারেশন

ভানুয়াতু ফুটবল ফেডারেশন (; এছাড়াও সংক্ষেপে ভিএফএফ নামে পরিচিত) হচ্ছে ভানুয়াতুর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৪ সালে প্রতিষ্ঠিত হয়েছে। এটি প্রতিষ্ঠার ৫৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর ভানুয়াতুর রাজধানী পোর্ট ভিলায় অবস্থিত।

এই সংস্থাটি ভানুয়াতুর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে পোর্ট ভিলা ফুটবল লীগ এবং পোর্ট ভিলা শিল্ডের মতো প্রতিযোগিতার সকল কার্যক্রম পরিচালনা করে। বর্তমানে ভানুয়াতু ফুটবল ফেডারেশনের সভাপতির দায়িত্ব পালন করছেন ল্যাম্বার্ট মালটক এবং সাধারণ সম্পাদকের দায়িত্ব পালন করছেন আলবার্ট মানারতো।

কর্মকর্তা

তথ্যসূত্র

বহিঃসংযোগ
  
 ফিফা-এ ভানুয়াতু ফুটবল ফেডারেশন  
 ওএফসি-এ ভানুয়াতু ফুটবল ফেডারেশন 

ভানুয়াতু ফুটবল ফেডারেশন
১৯৩৪-এ ভানুয়াতুতে প্রতিষ্ঠিত
১৯৩৪-এ প্রতিষ্ঠিত ক্রীড়া সংস্থা
ভানুয়াতুর ক্রীড়া নিয়ন্ত্রণ সংস্থা
ভানুয়াতুর ফুটবল পরিচালনা পরিষদ
ওএফসির সদস্য
ভানুয়াতুতে ফুটবল
ফিজি ফুটবল অ্যাসোসিয়েশন

ফিজি ফুটবল অ্যাসোসিয়েশন (; এছাড়াও সংক্ষেপে এফএফএ নামে পরিচিত) হচ্ছে ফিজির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৮ সালে ফিজি ভারতীয় ফুটবল অ্যাসোসিয়েশন নামে প্রতিষ্ঠিত হয়েছে, যা ১৯৬১ সালে বর্তমান নামে নামকরণ করার পূর্ব পর্যন্ত বিদ্যমান ছিল। এটি প্রতিষ্ঠার ২৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৮ বছর পর ১৯৬৬ সালে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর ফিজির রাজধানী সুভায় অবস্থিত।

এই সংস্থাটি ফিজির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ফিজি প্রিমিয়ার লীগ এবং ফিজি জ্যেষ্ঠ লীগের মতো প্রতিযোগিতার সকল কার্যক্রম পরিচালনা করে। বর্তমানে ফিজি ফুটবল অ্যাসোসিয়েশনের সভাপতির দায়িত্ব পালন করছেন রাজেশ প্যাটেল এবং সাধারণ সম্পাদকের দায়িত্ব পালন করছেন মুহাম্মদ ইউসুফ।

কর্মকর্তা

তথ্যসূত্র

বহিঃসংযোগ
  
 ফিফা-এ ফিজি ফুটবল অ্যাসোসিয়েশন  
 ওএফসি-এ ফিজি ফুটবল অ্যাসোসিয়েশন 

ফিজি ফুটবল অ্যাসোসিয়েশন
১৯৩৮-এ ফিজিতে প্রতিষ্ঠিত
১৯৩৮-এ প্রতিষ্ঠিত ক্রীড়া সংস্থা
ফিজির ক্রীড়া নিয়ন্ত্রণ সংস্থা
ফিজির ফুটবল পরিচালনা পরিষদ
ওএফসির সদস্য
ফিজিতে ফুটবল
তাহিতীয় ফুটবল ফেডারেশন

তাহিতীয় ফুটবল ফেডারেশন (, ; এছাড়াও সংক্ষেপে টিএফএফ নামে পরিচিত) হচ্ছে তাহিতির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৯ সালে প্রতিষ্ঠিত হয়েছে। এটি প্রতিষ্ঠার পরের বছর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর ফরাসি পলিনেশিয়ার পিরায়ে অবস্থিত।

এই সংস্থাটি তাহিতির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে তাহিতি লীগ ১, তাহিতি লীগ ২ এবং তাহিতি কাপের মতো প্রতিযোগিতার সকল কার্যক্রম পরিচালনা করে। বর্তমানে তাহিতীয় ফুটবল ফেডারেশনের সভাপতির দায়িত্ব পালন করছেন হেনরি আরিওটিমা এবং সাধারণ সম্পাদকের দায়িত্ব পালন করছেন মায়ভা গ্রাফি।

কর্মকর্তা

তথ্যসূত্র

বহিঃসংযোগ
  
 ফিফা-এ তাহিতীয় ফুটবল ফেডারেশন  
 ওএফসি-এ তাহিতীয় ফুটবল ফেডারেশন 

তাহিতীয় ফুটবল ফেডারেশন
১৯৮৯-এ তাহিতিতে প্রতিষ্ঠিত
১৯৮৯-এ প্রতিষ্ঠিত ক্রীড়া সংস্থা
তাহিতির ক্রীড়া নিয়ন্ত্রণ সংস্থা
তাহিতির ফুটবল পরিচালনা পরিষদ
ওএফসির সদস্য
পাপুয়া নিউগিনি ফুটবল অ্যাসোসিয়েশন

পাপুয়া নিউগিনি ফুটবল অ্যাসোসিয়েশন (; এছাড়াও সংক্ষেপে পিএনজিএফএ নামে পরিচিত) হচ্ছে পাপুয়া নিউগিনির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর পাপুয়া নিউগিনির রাজধানী পোর্ট মোর্সবিতে অবস্থিত।

এই সংস্থাটি পাপুয়া নিউগিনির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে পাপুয়া নিউগিনি জাতীয় ফুটবল লীগ, পাপুয়া নিউগিনি জাতীয় ক্লাব চ্যাম্পিয়নশিপ এবং পাপুয়া নিউগিনি এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে পাপুয়া নিউগিনি ফুটবল অ্যাসোসিয়েশনের সভাপতির দায়িত্ব পালন করছেন কাপি নাট্টো জন।

কর্মকর্তা

তথ্যসূত্র

বহিঃসংযোগ
  
 ফিফা-এ পাপুয়া নিউগিনি ফুটবল অ্যাসোসিয়েশন  
 ওএফসি-এ পাপুয়া নিউগিনি ফুটবল অ্যাসোসিয়েশন 

পাপুয়া নিউগিনি ফুটবল অ্যাসোসিয়েশন
১৯৬২-এ পাপুয়া নিউগিনিতে প্রতিষ্ঠিত
১৯৬২-এ প্রতিষ্ঠিত ক্রীড়া সংস্থা
পাপুয়া নিউগিনির ক্রীড়া নিয়ন্ত্রণ সংস্থা
পাপুয়া নিউগিনির ফুটবল পরিচালনা পরিষদ
ওএফসির সদস্য
পাপুয়া নিউগিনিতে ফুটবল
টোঙ্গা ফুটবল অ্যাসোসিয়েশন

টোঙ্গা ফুটবল অ্যাসোসিয়েশন (; এছাড়াও সংক্ষেপে টিএফএ নামে পরিচিত) হচ্ছে টোঙ্গার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৫ সালে প্রতিষ্ঠিত হয়েছে। এটি প্রতিষ্ঠার ২৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৯ বছর পর ১৯৯৪ সালে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর টোঙ্গার রাজধানী নুকু'আলোফায় অবস্থিত।

এই সংস্থাটি টোঙ্গার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টোঙ্গা মেজর লীগ এবং টোঙ্গা কাপের মতো প্রতিযোগিতার সকল কার্যক্রম পরিচালনা করে। বর্তমানে টোঙ্গা ফুটবল অ্যাসোসিয়েশনের সভাপতির দায়িত্ব পালন করছেন লর্ড ভিহালা এবং সাধারণ সম্পাদকের দায়িত্ব পালন করছেন লুইস আহো।

কর্মকর্তা

তথ্যসূত্র

বহিঃসংযোগ
  
 ফিফা-এ টোঙ্গা ফুটবল অ্যাসোসিয়েশন 
 ওএফসি-এ টোঙ্গা ফুটবল অ্যাসোসিয়েশন 

টোঙ্গা ফুটবল অ্যাসোসিয়েশন
১৯৬৫-এ টোঙ্গায় প্রতিষ্ঠিত
১৯৬৫-এ প্রতিষ্ঠিত ক্রীড়া সংস্থা
টোঙ্গার ক্রীড়া নিয়ন্ত্রণ সংস্থা
টোঙ্গার ফুটবল পরিচালনা পরিষদ
ওএফসির সদস্য
টোঙ্গায় ফুটবল
সামোয়া ফুটবল ফেডারেশন

সামোয়া ফুটবল ফেডারেশন (; এছাড়াও সংক্ষেপে এফএফএস নামে পরিচিত) হচ্ছে সামোয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৮ সালে প্রতিষ্ঠিত হয়েছে। এটি প্রতিষ্ঠার ১৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর সামোয়ার রাজধানী আপিয়ায় অবস্থিত।

এই সংস্থাটি সামোয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সামোয়া জাতীয় লীগ এবং সামোয়া কাপের মতো প্রতিযোগিতার সকল কার্যক্রম পরিচালনা করে। বর্তমানে সামোয়া ফুটবল ফেডারেশনের সভাপতির দায়িত্ব পালন করছেন সামুয়েল পেতাইয়া এবং সাধারণ সম্পাদকের দায়িত্ব পালন করছেন সিভ ফলোটোটো।

কর্মকর্তা

তথ্যসূত্র

বহিঃসংযোগ
  
 ফিফা-এ সামোয়া ফুটবল ফেডারেশন  
 ওএফসি-এ সামোয়া ফুটবল ফেডারেশন 

সামোয়া ফুটবল ফেডারেশন
১৯৬৮-এ সামোয়ায় প্রতিষ্ঠিত
১৯৬৮-এ প্রতিষ্ঠিত ক্রীড়া সংস্থা
সামোয়ার ক্রীড়া নিয়ন্ত্রণ সংস্থা
সামোয়ার ফুটবল পরিচালনা পরিষদ
ওএফসির সদস্য
সামোয়ায় ফুটবল
কুক দ্বীপপুঞ্জ ফুটবল অ্যাসোসিয়েশন

কুক দ্বীপপুঞ্জ ফুটবল অ্যাসোসিয়েশন (; এছাড়াও সংক্ষেপে সিআইএফএ নামে পরিচিত) হচ্ছে কুক দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭১ সালে প্রতিষ্ঠিত হয়েছে। এটি প্রতিষ্ঠার ২৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর কুক দ্বীপপুঞ্জের রারোটোঙ্গায় অবস্থিত।

এই সংস্থাটি কুক দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কুক দ্বীপপুঞ্জ রাউন্ড কাপ এবং কুক দ্বীপপুঞ্জ কাপের মতো প্রতিযোগিতার সকল কার্যক্রম পরিচালনা করে। বর্তমানে কুক দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন লি হার্মন এবং সাধারণ সম্পাদকের দায়িত্ব পালন করছেন মি পিরি।

কর্মকর্তা

তথ্যসূত্র

বহিঃসংযোগ
  
 ফিফা-এ কুক দ্বীপপুঞ্জ ফুটবল অ্যাসোসিয়েশন 
 ওএফসি-এ কুক দ্বীপপুঞ্জ ফুটবল অ্যাসোসিয়েশন 

কুক দ্বীপপুঞ্জ ফুটবল অ্যাসোসিয়েশন
১৯৭১-এ কুক দ্বীপপুঞ্জে প্রতিষ্ঠিত
১৯৭১-এ প্রতিষ্ঠিত ক্রীড়া সংস্থা
কুক দ্বীপপুঞ্জের ক্রীড়া নিয়ন্ত্রণ সংস্থা
কুক দ্বীপপুঞ্জের ফুটবল পরিচালনা পরিষদ
ওএফসির সদস্য
কুক দ্বীপপুঞ্জে ফুটবল
সলোমন দ্বীপপুঞ্জ ফুটবল ফেডারেশন

সলোমন দ্বীপপুঞ্জ ফুটবল ফেডারেশন (; এছাড়াও সংক্ষেপে এসআইএফএফ নামে পরিচিত) হচ্ছে সলোমন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর সলোমন দ্বীপপুঞ্জের রাজধানী হোনিয়ারায় অবস্থিত।

এই সংস্থাটি সলোমন দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টেলিকম এস-লীগ এবং নারী প্রিমিয়ার লীগের মতো প্রতিযোগিতার সকল কার্যক্রম পরিচালনা করে। বর্তমানে সলোমন দ্বীপপুঞ্জ ফুটবল ফেডারেশনের সভাপতির দায়িত্ব পালন করছেন উইলিয়াম লাই এবং সাধারণ সম্পাদকের দায়িত্ব পালন করছেন লিওনার্ড পাইয়া।

কর্মকর্তা

তথ্যসূত্র

বহিঃসংযোগ
  
 ফিফা-এ সলোমন দ্বীপপুঞ্জ ফুটবল ফেডারেশন 
 ওএফসি-এ সলোমন দ্বীপপুঞ্জ ফুটবল ফেডারেশন 

সলোমন দ্বীপপুঞ্জ ফুটবল ফেডারেশন
১৯৭৯-এ সলোমন দ্বীপপুঞ্জে প্রতিষ্ঠিত
১৯৭৯-এ প্রতিষ্ঠিত ক্রীড়া সংস্থা
সলোমন দ্বীপপুঞ্জের ক্রীড়া নিয়ন্ত্রণ সংস্থা
সলোমন দ্বীপপুঞ্জের ফুটবল পরিচালনা পরিষদ
ওএফসির সদস্য
সলোমন দ্বীপপুঞ্জে ফুটবল
পিয়ার, সাউথ ডাকোটা

পিয়ার মার্কিন যুক্তরাষ্ট্রের সাউথ ডাকোটা অঙ্গরাজ্যের রাজধানী ও হিউজেস কাউন্টির সদর দপ্তর। ২০১০ সালের আদমশুমারি অনুযায়ী এর জনসংখ্যা ১৩,৬৪৬। এটি জনসংখ্যায় যুক্তরাষ্ট্রের দ্বিতীয় ক্ষুদ্রতম রাজ্য-রাজধানী। পিয়ার জনসংখ্যায় সাউথ ডাকোটার অষ্টম ক্ষুদ্রতম শহর। ১৮৮০ সালে পিয়ার প্রতিষ্ঠিত হয়।  সাউথ ডাকোটা অঙ্গরাজ্য হিসেবে ইউনিয়নে অন্তর্ভুক্ত হওয়ার পর এটি রাজধানী হিসেবে স্বীকৃতি পায়। শহরটি পিয়ার মেট্রোপলিটন পরিসংখ্যানগত এলাকার প্রধান শহর।

ইতিহাস

মিজুরি নদীর পূর্বতীরে পিয়ার দুর্গের বিপরীতে পিয়ার শহর প্রতিষ্ঠিত হয়। ১৮৮৯ সালের ২ নভেম্বর সাউথ ডাকোটা অঙ্গরাজ্য হিসেবে স্বীকৃতি পাওয়ার পর পিয়ার এর রাজধানী হয়।

হুরন ও পিয়ার রাজধানী হিসেবে স্বীকৃতি পাওয়ার জন্য প্রতিদ্বন্দ্বিতা করছিল। কিন্তু রাজ্যের ভৌগোলিক কেন্দ্রে পিয়ার অবস্থিত হওয়ায় একেই নবগঠিত সাউথ ডাকোটার রাজধানী করা হয়। ১৮১৭ সাল থেকে পিয়ার দুর্গে পশম বিক্রি হত। ফ্রেঞ্চ বংশোদ্ভূত ও মিজুরি অঙ্গরাজ্যের সেন্ট লুইস শহর থেকে আগত পশমবিক্রেতা পিয়ার শাতোর নামানুসারে শহরটির  নাম হয় পিয়ার।

শহরের পূর্ব-পশ্চিম দিক দিয়ে গেছে র‍্যাপিড সিটি, পিয়ার ও পূর্বাঞ্চলীয় রেলসড়ক।  রেলসড়কটি নির্মাণের ফলে আঞ্চলিকভাবে উৎপন্ন দ্রব্যের প্রবেশগম্যতা যেমন বৃদ্ধি পায়, তেমনি পরিবহনের ক্ষেত্রেও প্রভূত উন্নতি সাধিত হয়। এটি শিকাগো ও উত্তর-পশ্চিমাঞ্চলীয় রেলসেতুর উপর দিয়ে যাওয়ার সময় মিজুরি নদী অতিক্রম করে।

দ্বিতীয় বিশ্বযুদ্ধের পর ফেডারেল সরকারের উদ্যোগে দেশের বিভিন্ন জায়গায় মহাসড়ক নির্মিত হলেও পিয়ার শহরে এ ব্যাপারে কার্যকর উদ্যোগ নেওয়া হয়নি। এর ফলে শহরটি অনেকটাই বিচ্ছিন্ন হয়ে পড়ে। ধীরে ধীরে এখানে গাড়ি ও ট্রাক চলাচল বৃদ্ধি পেয়েছে।

ভূগোল

মার্কিন যুক্তরাষ্ট্রের আদমশুমারি ব্যুরোর ২০১০ সালের তথ্য অনুযায়ী, পিয়ার শহরের আয়তন ১৩.০৭ বর্গমাইল। এর ১৩.০৬ বর্গমাইল স্থল ও ০.০১ বর্গমাইল জল।

মিজুরি নদীর পূর্ব তীরে অবস্থিত খাঁড়ির উপর পিয়ার শহরের অবস্থান। পৃথিবীর অন্যতম বৃহৎ মানবসৃষ্ট হ্রদ ওহে হ্রদ থেকে পিয়ার অল্প দূরত্বে অবস্থিত। বন্যানিয়ন্ত্রণ ও সেচ-কাজের সুবিধার জন্য হ্রদটি সৃষ্টি করা হলেও এটি মৎস্যশিকারের অন্যতম জনপ্রিয় গন্তব্যে পরিণত হয়েছে।

জলবায়ু

পিয়ারের জলবায়ু আর্দ্র মহাদেশীয় ধরনের। শহরটির আবহাওয়া তুলনামূলকভাবে শুষ্ক থাকে।   জানুয়ারি মাসে পিয়ারে  ১৯.৯ ডিগ্রি ফারেনহাইট গড় তাপমাত্রা পরিলক্ষিত হয় । মৌসুমগুলোতে গড়ে ৩২ ইঞ্চি (০.৮১ মিটার) তুষারপাত হয়। বছরে গড়ে ২০ রাত হিমাঙ্কের নিচে তাপমাত্রা বিরাজ করে। 

১৯৭৩ সালে এখানে এফথ্রি মাত্রার ক্রান্তীয় ঘূর্ণিঝড় আঘাত করে। এতে ১০ জন আহত হন।  এটি হিউজেস কাউন্টিতে আঘাত করা সবচেয়ে শক্তিশালী ঘূর্ণিঝড়।

বছরে ৫০৮ মিলিমিটার বৃষ্টিপাত হয়। রেকর্ডকৃত সর্বনিম্ন তাপমাত্রা -৩৫ ডিগ্রি ফারেনহাইট(৯ ফেব্রুয়ারি ১৯৯৪) ও সর্বোচ্চ তাপমাত্রা ১১৭ ডিগ্রি ফারেনহাইট (২১ জুলাই ২০০৬)।

জনমিতি

২০১০ সালের আদমশুমারি অনুযায়ী পিয়ার শহরের জনসংখ্যা ১৩,৬৪৬। এখানে ৩,৪৬৩টি পরিবার বসবাস করছিল। শহরের জনসংখ্যার ঘনত্ব প্রতি বর্গকিলোমিটারে ৪০৩.৪ জন। বাসিন্দাদের ৮৫.১% শ্বেতাঙ্গ, ০.৫% আফ্রিকান আমেরিকান, ১০.৯% আদিবাসী আমেরিকান ও ০.৬% এশীয়। বাসিন্দাদের ১.৯% হিস্পানিক অথবা লাতিনো।

২০০০ সালের তথ্যানুযায়ী পরিবারগুলোর গড় আয় ৫২,১৪৪ ডলার। পুরুষদের গড় আয় ৩২,৯৬৯ ও নারীদের গড় আয় ২২,৮৬৫ ডলার। বাসিন্দাদের মাথাপিছু আয় ২০,৪৬২ ডলার। ৫.৫% পরিবার ও ৭.৮% বাসিন্দা দারিদ্র্যসীমার নিচে বসবাস করে। এদের ৭.৯% এর বয়স ১৮ এর নিচে ও ৯.২%  এর বয়স ৬৫ এর সমান বা বেশি।

তথ্যসূত্র

মার্কিন যুক্তরাষ্ট্রের শহর
সাউথ ডাকোটার শহর
মার্কিন যুক্তরাষ্ট্রের অঙ্গরাজ্যের রাজধানী
কিরিবাস ফুটবল ফেডারেশন

কিরিবাস ফুটবল ফেডারেশন (; এছাড়াও পূর্বে কিরিবাস দ্বীপপুঞ্জ ফুটবল ফেডারেশন এবং সংক্ষেপে এপিএফ নামে পরিচিত) হচ্ছে কিরিবাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮০ সালে প্রতিষ্ঠিত হয়েছে। এটি প্রতিষ্ঠার ২৭ বছর পর ২০০৭ সালে সংস্থাটি তাদের আঞ্চলিক সংস্থা ওএফসির অস্থায়ী সদস্যপদ লাভ করে। এই সংস্থার সদর দপ্তর কিরিবাসের দক্ষিণ তারাওয়াে অবস্থিত।

এই সংস্থাটি কিরিবাসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কিরিবাস জাতীয় চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে কিরিবাস ফুটবল ফেডারেশনের সভাপতির দায়িত্ব পালন করছেন ইওতেবা রেদফার্ন এবং সাধারণ সম্পাদকের দায়িত্ব পালন করছেন তেনেয়া আতেরা।

কর্মকর্তা

তথ্যসূত্র

বহিঃসংযোগ
  

কিরিবাস ফুটবল ফেডারেশন
১৯৮০-এ কিরিবাসে প্রতিষ্ঠিত
১৯৮০-এ প্রতিষ্ঠিত ক্রীড়া সংস্থা
কিরিবাসের ক্রীড়া নিয়ন্ত্রণ সংস্থা
কিরিবাসের ফুটবল পরিচালনা পরিষদ
ওএফসির সদস্য
কিরিবাসে ফুটবল
মার্কিন সামোয়া ফুটবল ফেডারেশন

মার্কিন সামোয়া ফুটবল ফেডারেশন (; এছাড়াও সংক্ষেপে এফএফএএস নামে পরিচিত) হচ্ছে মার্কিন সামোয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৪ সালে প্রতিষ্ঠিত হয়েছে। এটি প্রতিষ্ঠার ১৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর মার্কিন সামোয়ার রাজধানী পাগো পাগোতে অবস্থিত।

এই সংস্থাটি মার্কিন সামোয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এফএফএএস জ্যেষ্ঠ লীগ এবং এফএফএএস প্রেসিডেন্ট'স কাপের মতো প্রতিযোগিতার সকল কার্যক্রম পরিচালনা করে। বর্তমানে মার্কিন সামোয়া ফুটবল ফেডারেশনের সভাপতির দায়িত্ব পালন করছেন অ্যালেক্স গডিনেট এবং সাধারণ সম্পাদকের দায়িত্ব পালন করছেন তাভিতা তাউমুয়া।

কর্মকর্তা

তথ্যসূত্র

বহিঃসংযোগ
  
 ফিফা-এ মার্কিন সামোয়া ফুটবল ফেডারেশন  
 ওএফসি-এ মার্কিন সামোয়া ফুটবল ফেডারেশন 

মার্কিন সামোয়া ফুটবল ফেডারেশন
১৯৮৪-এ মার্কিন সামোয়ায় প্রতিষ্ঠিত
১৯৮৪-এ প্রতিষ্ঠিত ক্রীড়া সংস্থা
মার্কিন সামোয়ার ক্রীড়া নিয়ন্ত্রণ সংস্থা
মার্কিন সামোয়ার ফুটবল পরিচালনা পরিষদ
ওএফসির সদস্য
মার্কিন সামোয়ায় ফুটবল
টাইটানাইট

টাইটানাইট বা স্ফেন  (গ্রীক শব্দ sphenos (σφηνώ) থেকে আগত, এর অর্থ খীল), একটি ক্যালসিয়াম টাইটানিয়ামের নেসসিলিকেট খনিজ। এর রাসায়নিক সংকেত CaTiSiO5। তবে এর পাশাপাশি এতে থাকে লোহা এবং অ্যলুমিনিয়াম। কিছু বিরল পদার্থও এর সাথে পাওয়া যায়। যেমন সেরিয়াম এবং ইট্রিয়াম। মাঝে মাঝে ইট্রিয়ামের বদলে থাকে থোরিয়াম।

নামকরণ 
আগে এর নাম ছিল টাইটানাইট। ১৯৮২ সালে আন্তর্জাতিক খনিজ সংস্থা স্ফেন নামটি বাদ দিয়ে দেয়। এর পরিবর্তে তারা নাম দেয় টাইটানাইট। তবে বর্তমানে অনেক জার্নাল এবং বই-এ দুটো নামই ব্যবহৃত হয়। কারণ আইএমএ এর সিদ্ধান্তের আগ পর্যন্ত স্ফেন নামটিই সারা পৃথিবীতে সুপরিচিত ছিল। অনেক বিজ্ঞানী মনে করেন, টাইটানাইট নামটিই এর জন্য যথাযথ। কারণ এর সাথে সম্পৃক্ত টাইটানিয়ামের যৌগগুলো রয়েছে। কিন্তু স্ফেন নামটি দিয়ে সহজে তা বোঝা যায় নয়া। বর্তমানে যেকোন ক্ষেত্রেই টাইটানাইট লেখার সাথে স্ফেনও লেখা হয়। তবে তা শুধুই সৌজন্যের খাতিরে।

ভৌত বৈশিষ্ট্য 

টাইটানাইট খনিজটির নাম রাখা হয়েছে এর মধ্যে টাইটানিয়াম থাকার কারণে। টাইটানাইটের রঙ বিভিন্ন রকম হতে পারে। এটি অর্ধ-স্বচ্ছ, স্বচ্ছও হতে পারে। তবে সাধারণত লালচে বাদামী, বাদামী, সবুজ এবং লাল রঙ এর হয়ে থাকে। এর আপেক্ষিক ঘনত্ব ৩.৫২ থেকে ৩.৫৪। আর প্রতিসারণাঙ্ক ১.৮৮৫-১.৯৯০ থেকে ১.৯১৫-২.০৫০। এই খনিজের স্ফটিক স্ফেনয়েড ধরনের এবং স্ফটিকগুলো দেখতে প্রায় একইরকম হয়। লোহার কুয়েন্সিং প্রতিক্রিয়ার মতো, টাইটানাইটও অতি-বেগুণী রশ্নিতে কোন প্রতিপ্রভা সৃষ্টি করে নয়া। কিছু কিছু টাইটানিকের আকরিক আবার ক্ষয় হয় এবং তেজস্ক্রিয়তা প্রদর্শন করে। এর কারণ হিসেবে থোরিয়ামের উপস্থিতিকে উল্লেখ করা যায়। কারণ থোরিয়াম একটি তেজস্ক্রিয় পদার্থ। পেট্রোগ্রাফিক অণুবীক্ষণ যন্ত্রে দেখলে, টাইটানাইট স্ফটিকের আশপাশে প্লিউক্রনিক গর্ত খুঁজে পাওয়া যাবে।

উৎস 
অগ্নেয় শিলাতে প্রায়শই টাইটানাইটের উপস্থিতি টের পাওয়া যায়। এর সাথে পেগমাটাইটও পাওয়া যায়। এছাড়াও পরিবর্তিত শিলা যেমন নেইস, সিস্ট এবং স্ক্রার্ন্স ধরনের পাথরে টাইটানাইট পাওয়া যায়। পাকিস্তান, ইতালি, রাশিয়া, চিন,  ব্রাজিল, তুজশেখ, সেইন্ট গোথার্ড, সুইজারল্যান্ড, মাদাগাস্কার, টাইরল, অস্ট্রিয়া, অন্টারিও, কানাডা, মেইন, গৌভের্নর, ডায়ানা, রোসি, ফাইন, পিটকেইম, ব্রিউস্টার, নিউ ইয়র্ক এবং ক্যালিফোর্নিয়ায় এই আকরিক খনিজ পদার্থটি পাওয়া যায়। বিভিন্ন জায়গায় টাইটানাইটের বিভিন্ন রকম আকরিক পাওয়া যায়। যেমন রাশিয়াতে ক্রোম টাইটানাইট পাওয়া যায়। এটি দেখতে গাঢ় কৃষ্ণ বর্ণের হয় এবং একটু বাদামীও হয়। আফ্রিকাতে পাওয়া টাইটানাইট সবুজ বাদামী রঙ এর হয়। আবার ব্রাজিলে পাওয়া টাইটানাইট আকারে মোটামুটি বড় হয়। এটির রঙ হয় অলিজ-সবুজ। যুক্তরাষ্ট্রে সবুজ-বাদামী টাইটানাইট পাওয়া যায়। এগুলো ক্লোরাইট দ্বারা আবৃত থাকে।

ব্যবহার 
টাইটানাইট, টাইটানিয়াম অক্সাইডের উৎস। এটি রঙ এর  শিল্পে ব্যবহৃত হয়।

টাইটানিয়াম মূল্যবান পাথর হিসেবেও ব্যবহৃত হয়। গির্জার দেয়ালেও এর ব্যবহার লক্ষ্য করা যায়। দেখতে এটি বাদামী বা কিছুটা কৃষ্ণ বর্ণের। তবে লোহার উপস্থিতির ওপর ভিত্তি করে এর রঙ নির্ভর করে। বেশি পরিমাণে লোহা থাকলে এর রঙ হয় হলদে, আর কম থাকলে হয় সবুজ। এর বিকিরণ ক্ষমতা এতো বেশি যে এর দাম ডায়ামন্ড থেকেও অনেক বেশি। তবে অলংকার তৈরিতে টাইটানিয়াম খুব একটা ব্যবহৃত হয় না। কারণ এটি অন্যান্য অলংকার তৈরির পদার্থের মতো শক্ত নয়।

চিত্র প্রদর্শনী

তথ্যসূত্র

বহিঃসংযোগ 

 Madagascar Sphene Properties, Occurrences and Geological data

মূল্যবান পাথর
ক্যালসিয়াম খনিজসমূহ
টাইটানিয়ামের খনিজ
রত্নপাথর
আকরিক

আকরিক দ্বারা কোন প্রাকৃতিক পাথর বা শিলাকে বোঝানো হয় যার মধ্যে মূল্যবান খনিজ পদার্থ থাকে। বিশেষ করে ধাতব খনিজ পদার্থ। আকরিক হল এমন এক খনিজ পদার্থ যার সাহায্যে প্রয়োজনীয় ধাতুকে অল্প খরচে এবং সহজ উপায়ে নিষ্কাশন করা যায়। এইসকল শিলাকে মাটি খুঁড়ে উত্তোলন করা যায়, বাজারজাত করা যায় এবং বিক্রি করে লাভও করা যায়। মাটি থেকে উত্তোলনের পর এর থেকে মূল্যবান পদার্থ আলাদা করা হয়। এই ক্ষেত্রে বেশিরভাগ সময়েই আকরিককে গলানো হয়। আবার ভিন্ন পদ্ধতিও অবলম্বন করা হয়।

একটি আকরিকের মূল্য নির্ধারিত হয় ঠিক কোন ধরনের পদার্থ দিয়ে এটি তৈরি তার ওপর। একটা আকরিকের মূল্য অবশ্যই এমন হওয়া উচিত, যেন উত্তোলন থেকে বাজারজাত করা পর্যন্ত যে খরচ হয়, তার থেকে তা বেশি হয়। অর্থাৎ লাভ না থাকলে সেই আকরিকের খুব একটা মূল্য থাকেনা।

ধাতুর আকরিকগুলো সাধারণত অক্সাইড, সালফাইডস, সিলিকেটসের হয়ে থাকে। আকরিককে উত্তোলন করা হয় কোন মূল্যবান ধাতু বা বিশেষ কোন পদার্থের জন্য। বিভিন্ন কারণে আকরিক তৈরি হতে পারে। ভূতাত্ত্বিক নানা বিষয় এর সাথে জড়িত।

আকরিকের উৎস 
আকরিকের উৎস দ্বারা বিশেষ কোন স্থানের নাম বোঝানো হয় যেখানে আকরিক বেশি পরিমাণে পাওয়া যায়। আকরিকের উৎস আর খনিজ পদার্থের উৎস এক নয়। দুটোর ক্ষেত্রে কিছু পার্থক্য রয়েছে। একটি স্থানকে আকরিকের উৎস হতে হলে এখানে যেকোন বিশেষ প্রকারের আকরিককে বেশি পরিমাণে থাকতে হবে। আকরিকের উৎসগুলোর নাম থাকে। এই নামগুলো বিভিন্ন ভাবে দেয়া হয়। বেশিরভাগ ক্ষেত্রেই জায়গার নামানুসারে নামকরণ করা হয়। উদাহরণ হিসবে বলা যায়, উইটওয়েটারস্র্যান্ড, দক্ষিণ আফ্রিকা। আবার আকরিকের আবিষ্কারকের নামানুসারেও দেয়া হয়। যেমন নিকেলের আকরিকের নামকরণ করা হয়েছে এভাবে। আলৌকিকতা, কোন দেবতা, বিখ্যাত ব্যক্তি, পুরাণ কাহীনি, অথবা আকরিক খনন করার কোম্পানির নামের সাথে মিল রেখেও নামকরণ করা হয়। নিকেল সালফাইড আকরিকের উৎসের নাম এমকেডি-৫ রাখা রয়েছে। কারণ এই নামে একটি কোম্পানি প্রথম এই আকরিকটি খনন করে।

বাণিজ্য 
আন্তর্জাতিকভাবে আরকিরেক আমদানি-রপ্তানি হয়। তবে একটি দেশ কতটুকু আকরিক আদান প্রদান করতে পারবে তার একটি নীতিমালা থাকে।

সুপরিচিত ধাতুসমূহ যেমন কপার, লেড, জিংক, নিকেল ইত্যাদি লন্ডন মেটাল একচেঞ্জ দ্বারা বাজারজাত করা হয়। এক্ষেত্রে ছোট ছোট আদান প্রদানে কমেক্স তদারকি করে। যুক্তরাষ্ট্রে নাইমেক্স আকরিকের বাজার দেখা-শোনা করে। চিনের ক্ষেত্রে করে দ্যা সাঙ্ঘাই ফিউচারস।

চারবছর পরপর আকরিকের দাম নির্ধারিত হয়। বিশেষ করে গ্রহীতা, উৎপাদনকারীর ওপর ভিত্তি করে তা করা হয়। তবে বিশ্বব্যাপী একই দাম নির্ধারণ করার কোন সংস্থা থাকে না।

২০০৫ সালের বিশ্ব ব্যাংকের তথ্য অনুযায়ী চিন সবচেয়ে বেশি আকরিক আমদানি করে। এরপরেই আছে যুক্তরাষ্ট্র এবং জাপান।

গুরুত্বপূর্ণ কিছু আকরিক 
অ্যলুমিনিয়াম এবং অ্যলুমিনিয়াম অক্সাইডের প্রধান উৎস বক্সাইট। এর সংকেত । ক্রোমিয়াম ধাতুর উৎস ক্রোমাইট আকরিক। এর রাসায়নিক সংকেত । এভাবে আরও বলা যায়, আকানথাইট (রূপা), স্পেরিলাইট (প্লাটিনাম), উরারিনাইট (ইউরেনিয়াম), সিন্নাবার (পারদ), গেলেনা (লেড), ম্যাগনেটাইট, ইলমেনাইট, হেমাটাইট, ক্রোমাইট, কোবালটাইট, ক্যাসিটেরাইট, চালকোসাইট, মলিবডেনাইট (মলিবডেনাম), বোরনাইট, ব্যারাইট ইত্যাদি।

আরও দেখুন 
 অর্থনৈতিক ভূতত্ত্ব
 আকরিকের সৃষ্টি

তথ্যসূত্র

আরও পড়ুন 

 DILL, H.G. (2010) The “chessboard” classification scheme of mineral deposits: Mineralogy and geology from aluminum to zirconium, Earth-Science Reviews, Volume 100, Issue 1-4, June 2010, Pages 1-420

বাইরের সংযোগ 

খনন
অর্থনৈতিক ভূতত্ত্ব
নামুজা ইউনিয়ন

নামুজা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।

অবস্থান
নামুজা ইউনিয়ন বগুড়া জেলা শহর থেকে ১৭ কিলোমিটার এবং সদর উপজেলা থেকে ১৩ কিলোমিটার দূরে অবস্থিত।

যোগাযোগ

আয়তন
নামুজা ইউনিয়নের মোট আয়তন ১৫.৪১ বর্গকিলোমিটার।

ইতিহাস

জনসংখ্যা
এই ইউনিয়নের মোট জনসংখ্যা ২৯,০৬০জন।

প্রশাসনিক কাঠামো
নামুজা ইউনিয়ন ১০টি গ্রাম ও মৌজার সমন্বয়ে গঠিত।

শিক্ষা ব্যবস্থা
নামুজা ইউনিয়নের সাক্ষরতার হার ৭০%। এই ইউনিয়নে ১ টি কলেজ, ২ টি উচ্চ বিদ্যালয়, ১টি নিম্ন মাধ্যমিক বিদ্যালয়, ১১টি সরকারি প্রাথমিক বিদ্যালয় ও ৩টি মাদ্রাসা রয়েছে।

হাট-বাজার
 নামুজা হাট 
 চৌমুহিনী বাজার 
 বাংলাবাজার হাট 
 টেংরা বাজার 
 বড় সরলপুর বউ বাজার 
 বামনপাড়া বাজার ।

জনপ্রতিনিধি
ইউনিয়নের বর্তমান চেয়ারম্যান রফিকুল ইসলাম।

ধর্মীয় উপাসনালয় 
 নামুজা মসজিদ পাড়া পুরাতন জামে মসজিদ

দর্শনীয় স্থান 
 নামুজা
নীড়াইল মাজার 
 নামুজা এস এস আই ফাজিল মাদ্রাসা
 নামুজা জান্নাতিয়া কওমি মাদ্রাসা

উল্লেখযোগ্য ব্যক্তি  
 রাগেবুল আহসান রিপু - বাংলাদেশী রাজনীতিবিদ এবং বগুড়া-৬ আসনের সংসদ সদস্য।

তথ্যসূত্র